《题张许二公庙》
明代·林大春

临岐高会拥笙讴，谁念睢阳将士愁。虏骑合围边月暮，孤城接战阵云秋。

忠成剩有江淮粟，论定宁专李郭筹。千载钟生作神语，可怜一梦博封侯。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。